«Սա ուզուրպացիա է, գողություն է: Եթե դրամից զատ նույնիսկ անուններ էլ գողացողները կարող են խաբել մեր ժողովրդին՝ ՕԵԿ-ը դարձնելով սուտ «Հայկական վերածնունդ», հուսով եմ, լրիվ սխալվում են: ՕԵԿ-ը, ինչպես նաեւ Դաշնակցությունը, Հայաստանի 3-րդ չընտրված նախագահի խամաճիկներն են: Ամեն ընտրությունից առաջ Սերժը սրանց առջեւ նետում է մի քանի ոսկոր, եւ իրենք գնում են իր համար «աշխատելու»: Բայց հուսով եմ, թե չեն գնալու մինչեւ 2017-ի ընտրություններ: Ե՛վ Սահմանադրության, ե՛ւ էլեկտրական ալիքի հետ Սերժը եւ իր կեղտոտ բանդան կհեռացվին հայկական քաղաքական կյանքից մեկընդմիշտ»,- ասել է Ոսկերչյանը: